b'\n_START_ARTICLE_\nViljem \xc5\xa0vedski\n_START_SECTION_\n\xc5\xbdivljenjepis\n_START_PARAGRAPH_\nViljem se je 17. junija 1884 rodil v Tullgarnski pala\xc4\x8di kot drugi sin kralja Gustava V. in kraljice Viktorije._NEWLINE_Princ Viljem je slu\xc5\xbeil 1898-1904 kot kadet, leta 1904 je diplomiral kot mornar\xc5\xa1ki \xc4\x8dastnik in bil istega leta imenovan za poro\xc4\x8dnika. Leta 1913 je bil imenovan za kapetana in od leta 1914 je slu\xc5\xbeil kot poveljnik ladje na torpedovki Castor kot vodja divizije v torpedski diviziji._NEWLINE_Kralj Oskar II. je 25. oktobra 1907 napisal pismo za carja Nikolaja II., kjer je poudaril smiselnost zveze med svojim vnukom in sestri\xc4\x8dno carja Nikolaja, veliko vojvodinjo Marijo Pavlovno. Marija Pavlovna je bila h\xc4\x8derka velikega vojvoda Pavla Aleksandrovi\xc4\x8da Ruskega in princese Aleksandre Gr\xc5\xa1ke. Viljem in Marija sta se poro\xc4\x8dila 3. maja 1908 v Sankt Peterburgu na Ruskem._NEWLINE_Viljem in Marija sta imela le enega sina princa Lennarta, vojvodo Sm\xc3\xa5landskega in kasneje grofa Bernadotta af Wisborga, ki je bil rojen leta 1909. Dru\xc5\xbeina je \xc5\xbeivela v vili Oakhillu v Djurg\xc3\xa5rdnu v Stockholmu._NEWLINE_V svoji avtobiografiji je Lennart povedal kako je njegov dedek kralj vztrajal, da slu\xc5\xbeabniki Marijo nazivajo pravilno z nazivom va\xc5\xa1a cesarska in kraljevska visokost, na grozo svojega mo\xc5\xbea, ki je bil zgolj kraljevska visokost. Zakon je bil nesre\xc4\x8den. Marija je kasneje povedala ljudem, da je bil njen mo\xc5\xbe homoseksualen, \xc4\x8deprav ni znano, \xc4\x8de je bilo to res. Par se je lo\xc4\x8dil leta 1914._NEWLINE_Viljem je imel razmerje, ki ni bilo javno znano, s Jeanne de Tramcourt od tistega leta pa do leta 1952. Skupaj sta \xc5\xbeivela ve\xc4\x8d kot 30 let na posestvu Stenhammar blizu Flena. To je bilo v \xc4\x8dasu, ko je bilo sobivanje zalo neobi\xc4\x8dajno in uradno ne dovoljeno med plemi\xc4\x8di. Jeanne de Tramcourt je bila tako imenovana gospodinja na Stenhammarju. Dne 2. januarja 1952 je umrla v avtomobilski nesre\xc4\x8di v sne\xc5\xbenem viharju blizu Stj\xc3\xa4rnhova v S\xc3\xb6dermanlandu, ko sta bila na poti v Stenhammar po obisku Viljemovega sina Lennarta. Viljem je vozil, ko se je zgodila nesre\xc4\x8da. Po tej tragediji si naj ne bil nikoli opomogel._NEWLINE_Kot Prins Wilhelm je bil znan fotograf in avtor ve\xc4\x8d knjig._NEWLINE_Po umoru Kaja Munka 4. januarja 1944 je danski uporni \xc4\x8dasopis De frie Danske objavil obsojajo\xc4\x8de odzive vplivnih Skandinavcev, tudi Viljemovega._NEWLINE_Umrl je v Stockholmu v starosti 80 let.'